Street-Legal (album)

Street-Legal er det 18. studioalbumet til Bob Dylan, utgitt 15. juni 1978 av Columbia Records. Albumet avviker fra hans tidligere album, for Dylan bruker et stort pop-rockband inkludert kvinnelige bakgrunnsvokalister. 

Etter å ha mottatt meget bra anmeldelser på sitt forrige album, Desire, ble Dylan møtt med en mer lunken kritikk for Street-Legal, selv om albumet var kommersielt vellykket og fikk gullplate i USA, platina i Storbritannia og gull i Norge. Det fikk også en nr. 3 plassering på VG-lista i Norge.

Mange kritikere ga albumet en bedre omtale etter at en remikset og remastret utgave ble utgitt i 1999.

Bakgrunn 
Dylan var i 1977 engasjert i skilsmissesaken med sin første kone, Sara. Han redigerte også filmen Renaldo and Clara som var spilt inn høsten 1975. Det er en fire timer lange film som har en improviserende og fabulerende handling spunnet rundt Rolling Thunder Revue- turneen.

Han tok en pause i redigeringen og dro til gården sin i Minnesota for å skrive ny musikk. Arbeidet ble avbrutt 16. august 1977 da nyheten om at Elvis Presley hadde dødd kom. Han har senere uttalt at han ikke snakket med noen på en uke etter dette.

Før han kunne begynne innspillingen måtte han sette sammen et band, og han tok kontakt med flere musikere, inkludert tidligere Rolling Thunder Revue-medlemmer Steve Soles, David Mansfield, Rob Stoner og Howie Wyeth. De dro til Los Angeles i slutten av november sammen med Walter Davis jr. og Otis Smith, men selv om bandet var samlet var ikke Dylan klar til å øve. Dylan var mitt i en skilsmissekamp om barna, og premiere på Renaldo og Clara var nært forestående. Bandet ventet en uke eller to, men Dylan dukket ikke opp, og da han endelig kom var han stresset og distrahert. Han var alltid stum, kjederøyket og var i dårlig humø,r så det fungerte ikke. Renaldo og Clara hadde premiere og fikk noen av de verste anmeldelsene Dylan har fått i sin karriere. Den negative mottagelsen filmen fikk irriterte tydeligvis Dylan, men da filmen endelig var utgitt og juridiske saker avgjort, var Dylan endelig klar til å øve.

Trommeslageren Howie Wyeth trakk seg, og Dylan måtte holde en audition med ti - tolv trommeslagere. Denny Seiwell ble valgt. Han hadde en kort stund spilt med Paul McCartney og Wings.

Sporliste 
Side en

Side to

Medarbeidere

Musikere 

 Bob Dylan – vokal, rytmegitar 
 Steve Douglas - tenorsaksofon, sopransaksofon 
 David Mansfield - fiolin, mandolin 
 Alan Pasqua – keyboard
 Billy Cross - elektrisk gitar 
 Steven Soles - rytmegitar, bakgrunnsvokal 
 Jerry Scheff – bassgitar 
 Ian Wallace - trommer 
 Bobbye Hall – perkusjon 
 Carolyn Dennis, JoAnn Harris, Helena Springs - bakgrunnsvokal 
 Steve Madaio - trompet på "Is Your Love in Gain?"

Teknisk personell 

 Don DeVito - "Captain in Charge" 
 Biff Dawes - teknikker
 Stan Kalina - masterteknikker ved CBS Recording Studios i New York City 
 Michael H. Brauer, Ryan Hewitt – remixing engineering (1999-utgaven)
 Filmways/Heider - innspillingsstudio 
 Mary Alice Artes - "Queen Bee" 
 Larry Kegan - "Champion of All Causes"
 Ava Megna - "Secretary of Goodwill" 
 Arthur Rosato - "Second in Command"

Referanser

Eksterne lenker 
 

Bob Dylan-album
Musikkalbum fra 1978